Caristia
Caristia (vel Charistia, Cara Cognatio) erant festum Romanum, quod die 22 Februarii post Parentalia celebrabatur. Caristia feriae privatae fuerunt; familiae ad cenam coibant, Lares et Concordiam colebant donaque mutua familiares dabant (quae Martialis memorat). Etiam saeculis V et VI Caristia a Christianis celebrabantur, Polemio Silvio et Caesario Arelatensi testificantibus.